CELEX: C2006/048/75
Language: da
Date: 2006-02-25 00:00:00
Title: Sag T-431/05: Sag anlagt den  5. december 2005  — Cerafogli og Polini mod Den Europæiske Centralbank

25.2.2006   
            
            
               DA
            
            
               Den Europæiske Unions Tidende
            
            
               C 48/38
            
         Sag anlagt den 5. december 2005 — Cerafogli og Polini mod Den Europæiske Centralbank
   (Sag T-431/05)
   (2006/C 48/75)
   Processprog: fransk
   Parter
   
      Sagsøgere: Maria Concetta Cerafogli (Frankfurt am Main, Tyskland) og Paolo Polini (Frankfurt am Main, Tyskland) (ved: avocats G. Vandersanden og L. Levi)
   
      Sagsøgt: Den Europæiske Centralbank
   Sagsøgernes påstande
   
               —
            
            
               Annullation af sagsøgernes lønsedler for februar 2005 som erstattet i maj 2005 samt af Den Europæiske Centralbanks skrivelse af 15. februar 2005.
            
         
               —
            
            
               Om fornødent: Annullation af afslagene på administrativ efterprøvelse (»administrative reviews«) (afgørelser af 17. maj 2005) og af afslagene på klagerne (»grievance procedures«) (afgørelser af 26. september 2005).
            
         
               —
            
            
               Den Europæiske Centralbank tilpligtes at betale erstatning til dækning af sagsøgernes tab, idet erstatningen består i tilkendelse af 5 000 EUR pr. sagsøger som følge af en forringelse af købekraften siden den 1. juli 2001, i lønefterbetalinger svarende til en forhøjelse af sagsøgernes løn og samtlige afledte rettigheder på 0,3 % fra den 1. juli 2001 og på 0,6 % fra den 1. juli 2003, samt i anvendelsen af renter på sagsøgernes lønefterbetalinger fra disses respektive forfaldsdato indtil effektiv betaling sker. Disse renter beregnes på grundlag af den af ECB fastsatte rentesats for primære refinansieringsoperationer i den pågældende periode, forhøjet med 2 procentpoints.
            
         
               —
            
            
               Den Europæiske Centralbank tilpligtes at betale sagens omkostninger.
            
         Søgsmålsgrunde og væsentligste argumenter
   I sag T-63/02, som blev anlagt af de samme sagsøgere, der er ansatte i Den Europæiske Centralbank (ECB), annullerede Retten de afgørelser, der var indeholdt i de til sagsøgerne den 13. juli 2001fremsendte lønsedler for juli 2001, for så vidt ECB havde undladt at høre Personaleudvalget i forbindelse med vedtagelsen af lønjusteringen for 2001. Efter dommen foretog ECB høring af Personaleudvalget vedrørende lønjusteringen for 2001-2003, samt forhøjede lønningerne for samtlige ansatte pr. 1. juli 2004. Desuden udfærdigede banken en ny lønseddel til sagsøgerne til erstatning for lønsedlen for juli 2001, som Retten havde annulleret.
   Sagsøgerne har først anført, at ECB ved at afvise at anvende korrektionen i forbindelse med lønjusteringen for 2001 på sagsøgerne med tilbagevirkende kraft fra juli 2001 har tilsidesat artikel 223 EF samt den materielle retskraft af dommen af 20. november 2003 i sag T-63/02.
   Sagsøgerne har endvidere anført, at der er sket tilsidesættelse af artikel 45 og 46 i ansættelsesvilkårene for ansatte ved ECB, af »Memorandum of Understanding« vedrørende forholdet mellem ECB's direktion og Personaleudvalget, af principperne om god forvaltningsskik og om forbud mod forskelsbehandling og af forpligtelsen til at udvise god vilje.
   Endelig har sagsøgerne ligeledes nedlagt påstand om erstatning for det tab, de angiveligt har lidt som følge af den af ECB udviste adfærd.